**Ministru kabineta noteikumu projekta “Centrālās statistikas pārvaldes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav nepieciešams. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts tādēļ, ka Valsts pārvaldes iekārtas likuma 16. panta pirmā daļa paredz, ka tiešās pārvaldes iestādes darbību reglamentē Ministru kabineta apstiprināts nolikums, kā arī 2016. gada 1. janvārī spēkā stājies Statistikas likums, līdz ar to bija nepieciešams precizēt arī nolikumu. Izvērtējot Ministru kabineta noteikumu projektā „Centrālās statistikas pārvaldes nolikums” (turpmāk – noteikumu projekts) veicamo grozījumu apjomu, Centrālā statistikas pārvaldes (turpmāk – Pārvalde) konstatēja, ka grozīta tiek vairāk nekā puse no Ministru kabineta 2004. gada 30. novembra noteikumu Nr. 994 “Centrālās statistikas pārvalde nolikums” (turpmāk – nolikums) punktiem, līdz ar to ir nepieciešams sagatavot jaunu noteikumu projektu, lai nerastos pretrunas ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tika precizēta Pārvaldes kompetence un risinātas šādas problēmas:1) precizēti nolikumā lietotie termini;2) precizētas iestādes funkcijas, uzdevumi un tiesības; 3) precizēts iestādes darbības tiesiskuma nodrošināšanas mehānisms, kā arī iestāde vai Pārvaldes amatpersona, kurai privātpersona var apstrīdēt administratīvo aktu; 4) papildināts ar tiesībām, bez nepieciešamības saskaņot ar Ekonomikas ministriju, veikt privāttiesiskus darījumus ar Pārvaldes turējumā esošajiem valsts nekustamajiem īpašumiem, kas nepieciešami Pārvaldes darbības nodrošināšanai, galvenokārt nekustamo īpašumu apsaimniekošanai, vai telpu iznomāšanai. Netiek plānots apgrūtināt ar lietu tiesībās, izņemot dibināt servitūtus; Pārvaldes turējumā esošos nekustamos īpašumus nav plānots apgrūtināt ar lietu tiesībām.5) citi jautājumi, kurus Ministru kabinets uzskata par svarīgiem. Pārvaldes nolikumā iekļauto vispārīgo jautājumu, funkciju, uzdevumu un tiesību uzskaitījumā izmaiņas veiktas šādos punktos un apakšpunktos (numerācija atbilstoši spēkā esošajam nolikumam) – 2. un 3. punktā, 4.1., 4.2., 4.3., 4.6., 4.9., 4.10., 4.11., 4.12., 4.13., 4.14., 4.16., 4.20., 5.1., 5.2., 5.4., 5.5., 5.6., 5.8. un 5.9. apakšpunktā.Noteikumu projektā iekļauti arī jauni Pārvaldes uzdevumi, tiesības un Pārvaldes darbības tiesiskuma nodrošināšanas noteikumi, kas nav iekļauti pašreiz spēkā esošajā Pārvaldes nolikumā, aptverot tādus jautājumus kā Pārvaldes pilnvaras attiecībā uz administratīvajiem datu avotiem, semināru organizācija un starptautisku pasākumu apmeklējumi, starptautisku sadarbības līgumu noslēgšana privāttiesību jomā un sadarbības koordinēšana, administratīvo aktu izdošana un apstrīdēšana, oficiālās statistikas vispārīgo kvalitātes prasību ieviešanas koordinēšana statistikas iestādēs, Statistikas padomes sekretariāta funkciju nodrošināšana. Noteikumu projekts izstrādāts, izslēdzot pašreiz spēkā esošajā Pārvaldes nolikumā iekļautās tiesību normas, kas neatbilst pašreizējai situācijai (numerācija atbilstoši spēkā esošajam nolikumam) – 4.4., 4.5., 4.7., 4.8., un 4.17. apakšpunkts, 10. punkts.Uz šo brīdi oficiālās statistikas portāls ir izstrādes procesā un plānots, ka tas sāks savu darbību 2020. gada 1. janvārī. Saeimā ir izskatīšanā likumprojekts “Grozījumi Statistikas likumā” (623/Lp12), par kuru Ekonomikas ministrija ir iesniegusi papildus priekšlikumu grozīt Statistikas likuma pašreizējās redakcijas pārejas noteikumu 3. punktu, nosakot, ka Statistikas likuma 20. pants stājas spēkā 2020. gada 1. janvārī. Līdz oficiālās statistikas portāla ieviešanai, katra statistikas iestāde nodrošina savā atbildībā esošās oficiālā statistikas pieejamību. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Pārvalde |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvaldes amatpersonas (darbinieki). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar noteikumu projekta spēkā stāšanās brīdi spēku zaudēs Ministru kabineta 2004. gada 30. novembra noteikumi Nr. 994 „Centrālās statistikas pārvaldes nolikums”. |
| 2. | Atbildīgā institūcija | Pārvalde |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Nav |
| Sabiedrības līdzdalība projekta izstrādē | Lai informētu sabiedrību un nodrošinātu iespēju izteikt viedokļus, noteikumu projekts kopā ar sākotnējās ietekmes novērtējuma ziņojumu ievietots Ekonomikas ministrijas un Pārvaldes tīmekļa vietnē 2018. gada 19.jūlijā, aicinot sabiedrību izteikt atsauksmes un viedokļus. |
| Sabiedrības līdzdalības rezultāti | Nav |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Pārvalde |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neradīs Pārvaldei jaunas funkcijas, bet precizēs šobrīd Pārvaldes nolikumā noteiktās funkcijas atbilstoši Statistikas likumam.Saistībā ar noteikumu projekta izpildi nav nepieciešams veidot jaunas, likvidēt vai reorganizēt esošas institūcijas. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis

Piliņa 67366773

Guna.Pilina@csb.gov.lv